Αλαφίων

Ο όσιος Αλαφίων (ύστερος 4ος αιώνας) ήταν Χριστιανός μοναχός και άγιος, που έζησε στη Γάζα. Ο εκκλησιαστικός ιστορικός Σωζομενός, που ήταν γνωστός του (ίσως μια γενιά μικρότερός του στην ηλικία), αναφέρει ότι ο άγιος Ιλαρίων θεράπευσε τον Αλαφίωνα από δαιμόνιο στην πόλη Βαιθήλ. Ο Αλαφίων είχε προηγουμένως καταφύγει σε Ιουδαίους και ειδωλολάτρες γιατρούς και εξορκιστές, αλλά κανένας δεν είχε κατορθώσει να τον απαλλάξει. Αντιθέτως, ο μοναχός Ιλαρίων, επικαλούμενος απλώς το όνομα του Ιησού Χριστού, έδιωξε τον δαίμονα. Τότε ο Αλαφίων και ολόκληρη η οικογένειά του, καθώς και πολλοί άλλοι συγγενείς του, ασπάσθηκαν αμέσως τον Χριστιανισμό.

Από τότε ο Αλαφίων άρχισε να κηρύττει τον Χριστιανισμό με ιδιαίτερο ζήλο, κυρίως σε πόλεις όπου ζούσαν «ελληνίζοντες» πληθυσμοί. Παραλλήλως ίδρυσε πολλούς ναούς και μοναστήρια. Στην εποχή του Αυτοκράτορα Ιουλιανού του Παραβάτη ο Αλαφίων προτίμησε να χάσει την περιουσία του, παρά να απαρνηθεί τον Χριστιανισμό. Από τότε έγινε μοναχός.

Παραπομπές

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 3

Χριστιανοί μοναχοί του 4ου αιώνα
Άγιοι της Ορθόδοξης Εκκλησίας
Βυζαντινοί του 4ου αιώνα
Βυζαντινοί μοναχοί